CELEX: 32017D0822(01)
Language: hr
Date: 2017-08-21 00:00:00
Title: Provedbena odluka Komisije оd 21. kolovoza 2017. o objavi u Službenom listu Europske unije jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina (Maasvallei Limburg (ZOI))

22.8.2017   
            
            
               HR
            
            
               Službeni list Europske unije
            
            
               C 278/4
            
         PROVEDBENA ODLUKA KOMISIJE
   оd 21. kolovoza 2017.
   o objavi u Službenom listu Europske unije jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina
   (Maasvallei Limburg (ZOI))
   (2017/C 278/06)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3.,
   budući da:
   
               (1)
            
            
               Belgija i Nizozemska podnijele su zahtjev za zaštitu naziva „Maasvallei Limburg” u skladu s dijelom II. glavom II. poglavljem I. odjeljkom 2. Uredbe (EU) br. 1308/2013.
            
         
               (2)
            
            
               U skladu s člankom 97. stavkom 2. Uredbe (EU) br. 1308/2013 Komisija je pregledala taj zahtjev i zaključila da su zadovoljeni uvjeti iz članaka 93. do 96., članka 97. stavka 1. i članaka 100., 101. i 102. te uredbe.
            
         
               (3)
            
            
               Kako bi se omogućilo podnošenje prigovora u skladu s člankom 98. Uredbe (EU) br. 1308/2013, jedinstveni dokument iz članka 94. stavka 1. točke (d) te uredbe i upućivanje na objavu specifikacije proizvoda koja je sastavljena tijekom prethodnog nacionalnog postupka za razmatranje zahtjeva za zaštitu naziva „Maasvallei Limburg” trebalo bi objaviti u Službenom listu Europske unije,
            
         ODLUČILA JE:
   Jedini članak
   Jedinstveni dokument sastavljen u skladu s člankom 94. stavkom 1. točkom (d) Uredbe (EU) br. 1308/2013 i upućivanje na objavu specifikacije proizvoda za naziv „Maasvallei Limburg” (ZOI) sadržani su u Prilogu ovoj Odluci.
   U skladu s člankom 98. Uredbe (EU) br. 1308/2013, objava ove Odluke temelj je za podnošenje prigovora protiv zaštite naziva iz prvog stavka ovog članka u roku od dva mjeseca od datuma objave u Službenom listu Europske unije.
   
      Sastavljeno u Bruxellesu 21. kolovoza 2017.
      
         
            Za Komisiju
         
         Phil HOGAN
         
            Član Komisije
         
      
   
   
      (1)  SL L 347, 20.12.2013., str. 671.
   
   
      PRILOG
      JEDINSTVENI DOKUMENT
      
         „MAASVALLEI LIMBURG”
      
      
         PDO-BE-02172
      
      Datum zahtjeva: 12.5.2016.
      1.   Nazivi koje je potrebno upisati u registar
      
      Maasvallei Limburg
      2.   Vrsta oznake zemljopisnog podrijetla
      
      ZOI – Zaštićena oznaka izvornosti
      3.   Kategorije proizvoda od grožđa i vina
      
      
               
                  1.
               
               
                  Vino
               
            4.   Opis vina
      
      
         Acolon
      
      Ovu kategoriju vina karakteriziraju sortna vina opisana kako slijedi:
      
         Boja: tamnocrvena.
      
         Miris: arome crvenih i crnih plodova kao što su maline, kupine, borovnice i šljive.
      
         Okus: puni voćni okus. Mekani tanini osiguravaju da vino u boci brzo dozrije. Vina Maasvallei Limburg također dobro čuvaju kiselost stvarajući tako skladnu ravnotežu između tanina, voća i dubine.
      
         Finiš: finišem dominira voće.
      
         Opća analitička svojstva
      
      
                  Najveća ukupna alkoholna jakost (u % volumnog udjela)
               
               
                   
               
            
                  Najmanja stvarna alkoholna jakost (u % volumnog udjela)
               
               
                  9,5 
               
            
                  Najmanji ukupni sadržaj kiselosti
               
               
                  4,5  u gramima po litri, izraženo kao vinska kiselina
               
            
                  Najveći sadržaj hlapljivih kiselina (u miliekvivalentima po litri)
               
               
                   
               
            
                  Najveći ukupni sadržaj sumporova dioksida (u miligramima po litri)
               
               
                   
               
            
         Auxerrois
      
      Ovu kategoriju vina karakteriziraju sortna vina opisana kako slijedi:
      
         Boja: svijetla (limunsko-žuta) i bistra.
      
         Miris: arome zrelih žutih jabuka, ponekad zelenih kruški.
      
         Okus: suh s finom, blagom kiselosti. Vina su voćna s aromom jabuka i kruški.
      
         Finiš: u većini godina Auxerrois ima intenzivan i dug finiš, djelomično i zbog globalnog zatopljenja koje je znatno utjecalo na mikroklimu područja Maasvallei Limburg.
      
         Opća analitička svojstva
      
      
                  Najveća ukupna alkoholna jakost (u % volumnog udjela)
               
               
                   
               
            
                  Najmanja stvarna alkoholna jakost (u % volumnog udjela)
               
               
                  9,5 
               
            
                  Najmanji ukupni sadržaj kiselosti
               
               
                  4,5  u gramima po litri, izraženo kao vinska kiselina
               
            
                  Najveći sadržaj hlapljivih kiselina (u miliekvivalentima po litri)
               
               
                   
               
            
                  Najveći ukupni sadržaj sumporova dioksida (u miligramima po litri)
               
               
                   
               
            
         Chardonnay
      
      Ovu kategoriju vina karakteriziraju sortna vina opisana kako slijedi:
      
         Boja: bistra, od slamnatožute do srednje zlaćane boje (zbog drva).
      
         Miris: vrlo svjež, s voćnim aromama limuna, ponekad zelene dinje, marelice, maslaca, tosta i vanilije te kompleksnim aromama (s pomoću batonnage).
      
         Okus: suh. Osjećaj u ustima varira od trpkog do masnog. Vina su voćna i elegantna, ali mogu razviti puniji, intenzivniji i bogatiji okus kada zriju u drvu. Zahvaljujući šljunku područja Maasvallei Limburg vina Chardonnay imaju izraženu mineralnost. Osobito fine kiseline naglašavaju teroar u vinima.
      
         Finiš: zbog šljunčanog podtla mineralni je intenzitet dugtotrajan.
      
         Opća analitička svojstva
      
      
                  Najveća ukupna alkoholna jakost (u % volumnog udjela)
               
               
                   
               
            
                  Najmanja stvarna alkoholna jakost (u % volumnog udjela)
               
               
                  9,5 
               
            
                  Najmanji ukupni sadržaj kiselosti
               
               
                  4,5  u gramima po litri, izraženo kao vinska kiselina
               
            
                  Najveći sadržaj hlapljivih kiselina (u miliekvivalentima po litri)
               
               
                   
               
            
                  Najveći ukupni sadržaj sumporova dioksida (u miligramima po litri)
               
               
                   
               
            
         Dornfelder
      
      Ovu kategoriju vina karakteriziraju sortna vina opisana kako slijedi:
      
         Boja: intenzivna, tamnocrvena.
      
         Miris: Dornfelder ima intenzivne voćne arome: višnje amarena, kupine i bazge.
      
         Okus: pretežno pun i voćni okus. Maasvallei Limburg karakteriziraju prilično blage kiseline i vrlo blagi i zreli tanini.
      
         Finiš: odražava čitav niz mirisnih aroma, često s okusom slatkog korijena.
      
         Opća analitička svojstva
      
      
                  Najveća ukupna alkoholna jakost (u % volumnog udjela)
               
               
                   
               
            
                  Najmanja stvarna alkoholna jakost (u % volumnog udjela)
               
               
                  9,5 
               
            
                  Najmanji ukupni sadržaj kiselosti
               
               
                  4,5  u gramima po litri, izraženo kao vinska kiselina
               
            
                  Najveći sadržaj hlapljivih kiselina (u miliekvivalentima po litri)
               
               
                   
               
            
                  Najveći ukupni sadržaj sumporova dioksida (u miligramima po litri)
               
               
                   
               
            
         Gewürztraminer
      
      Ovu kategoriju vina karakteriziraju sortna vina opisana kako slijedi:
      
         Boja: Vino ima intenzivnu žutu boju s lagano zlatnim odsjajem.
      
         Miris: Miris obuhvaća širok spektar aroma. Miris je snažan i kompleksan s izraženim notama egzotičnog voća, cvijeća, agruma i začina. Često se pojavljuju i arome meda i zrelog voća.
      
         Okus: Vino je izraženog tijela i dobre strukture s blagim kiselinama karakterističnima za podtlo područja Maasvallei Limburg.
      
         Finiš: odražava čitav niz mirisnih aroma, često s okusom slatkog korijena.
      
         Opća analitička svojstva
      
      
                  Najveća ukupna alkoholna jakost (u % volumnog udjela)
               
               
                   
               
            
                  Najmanja stvarna alkoholna jakost (u % volumnog udjela)
               
               
                  9,5 
               
            
                  Najmanji ukupni sadržaj kiselosti
               
               
                  4,5  u gramima po litri, izraženo kao vinska kiselina
               
            
                  Najveći sadržaj hlapljivih kiselina (u miliekvivalentima po litri)
               
               
                   
               
            
                  Najveći ukupni sadržaj sumporova dioksida (u miligramima po litri)
               
               
                   
               
            
         Pinot bijeli
      
      Ovu kategoriju vina karakteriziraju sortna vina opisana kako slijedi:
      
         Boja: bistra, žuta boja.
      
         Miris: voćni s notama zrele kruške i daškom začina.
      
         Okus: mineralnost iz šljunčanog podtla područja Maasvallei Limburg, lagano pjenušav.
      
         Finiš: dugotrajan sa završetkom punog okusa, gdje su uravnotežene izrazito svježe kiseline i voćnost, što je tipično za Maasvallei Limburg.
      
         Opća analitička svojstva
      
      
                  Najveća ukupna alkoholna jakost (u % volumnog udjela)
               
               
                   
               
            
                  Najmanja stvarna alkoholna jakost (u % volumnog udjela)
               
               
                  9,5 
               
            
                  Najmanji ukupni sadržaj kiselosti
               
               
                  4,5  u gramima po litri, izraženo kao vinska kiselina
               
            
                  Najveći sadržaj hlapljivih kiselina (u miliekvivalentima po litri)
               
               
                   
               
            
                  Najveći ukupni sadržaj sumporova dioksida (u miligramima po litri)
               
               
                   
               
            
         Pinot sivi
      
      Ovu kategoriju vina karakteriziraju sortna vina opisana kako slijedi:
      
         Boja: nježna žuta lijepo okružena finim mjehurićima.
      
         Miris: čist s intenzivnim mirisom žutih kruški, meda (ponekad badema) i otvorenim nijansama začina, papra i kremena s malo mirisa dima.
      
         Okus i finiš: savršena ravnoteža blagih kiselina tipičnih za Maasvallei Limburg i note meda, nakon čega slijedi dugačak finiš.
      
         Opća analitička svojstva
      
      
                  Najveća ukupna alkoholna jakost (u % volumnog udjela)
               
               
                   
               
            
                  Najmanja stvarna alkoholna jakost (u % volumnog udjela)
               
               
                  9,5 
               
            
                  Najmanji ukupni sadržaj kiselosti
               
               
                  4,5  u gramima po litri, izraženo kao vinska kiselina
               
            
                  Najveći sadržaj hlapljivih kiselina (u miliekvivalentima po litri)
               
               
                   
               
            
                  Najveći ukupni sadržaj sumporova dioksida (u miligramima po litri)
               
               
                   
               
            
         Pinot crni
      
      Ovu kategoriju vina karakteriziraju sortna vina opisana kako slijedi:
      
         Boja: bijela, ružičasta i crvena koja varira od rubinsko do granatno crvene.
      
         Miris: vina su intenzivna i voćna s delikatnim aromama crvenih bobica, malina, crnih trešanja i divljih kupina.
      
         Okus: Baršunasto mekan, zreli tanini, uravnotežen s odličnom strukturom i tipičnim izražajem teroara Maasvallei Limburg. Može zriti do 10 godina u boci.
      
         Finiš: vrlo intenzivan, dugačak finiš.
      
         Opća analitička svojstva
      
      
                  Najveća ukupna alkoholna jakost (u % volumnog udjela)
               
               
                   
               
            
                  Najmanja stvarna alkoholna jakost (u % volumnog udjela)
               
               
                  9,5 
               
            
                  Najmanji ukupni sadržaj kiselosti
               
               
                  4,5  u gramima po litri, izraženo kao vinska kiselina
               
            
                  Najveći sadržaj hlapljivih kiselina (u miliekvivalentima po litri)
               
               
                   
               
            
                  Najveći ukupni sadržaj sumporova dioksida (u miligramima po litri)
               
               
                   
               
            
         Riesling
      
      Ovu kategoriju vina karakteriziraju sortna vina opisana kako slijedi:
      
         Boja: limunsko-žuta i bistra.
      
         Miris: vrlo svjež s intenzivnim mirisom bijelog voća s košticama (breskve) i jabuka, ponekad zelene kruške, i daškom agruma.
      
         Okus: Šljunak u području Maasvallei Limburg vinu daje dimkast, mineralni okus s daškom začina. Kada dozrije prevladava izražena karakteristična aroma nafte i meda.
      
         Finiš: intenzivan, dugačak finiš.
      
         Opća analitička svojstva
      
      
                  Najveća ukupna alkoholna jakost (u % volumnog udjela)
               
               
                   
               
            
                  Najmanja stvarna alkoholna jakost (u % volumnog udjela)
               
               
                  9,5 
               
            
                  Najmanji ukupni sadržaj kiselosti
               
               
                  4,5  u gramima po litri, izraženo kao vinska kiselina
               
            
                  Najveći sadržaj hlapljivih kiselina (u miliekvivalentima po litri)
               
               
                   
               
            
                  Najveći ukupni sadržaj sumporova dioksida (u miligramima po litri)
               
               
                   
               
            
         Siegerrebe
      
      Ovu kategoriju vina karakteriziraju sortna vina opisana kako slijedi:
      
         Boja: svijetložuta.
      
         Miris: Vrlo aromatično vino zbog tipičnih svojstava grožđa roditelja Madeleine Angevine i Gewürztraminer koja su još izraženija kod Maasvallei Limburg zbog pikantnije arome i kiselosti, što se pokazalo manje izraženim u drugim vinskim regijama.
      
         Okus: dobra kombinacija kiselina i aroma.
      
         Finiš: intenzivan osjećaj u ustima.
      
         Opća analitička svojstva
      
      
                  Najveća ukupna alkoholna jakost (u % volumnog udjela)
               
               
                   
               
            
                  Najmanja stvarna alkoholna jakost (u % volumnog udjela)
               
               
                  9,5 
               
            
                  Najmanji ukupni sadržaj kiselosti
               
               
                  4,5  u gramima po litri, izraženo kao vinska kiselina
               
            
                  Najveći sadržaj hlapljivih kiselina (u miliekvivalentima po litri)
               
               
                   
               
            
                  Najveći ukupni sadržaj sumporova dioksida (u miligramima po litri)
               
               
                   
               
            
         Ostala karakteristična svojstva
      
      
                  —
               
               
                  Za svježe grožđe, djelomično fermentirani mošt ili vino u fermentaciji, volumni udio prirodnog alkohola može se povećati samo na gospodarstvu proizvođača dodavanjem saharoze, koncentriranoga mošta ili rektificiranoga koncentriranog mošta. Ukupna prirodna alkoholna jakost izražena volumenom može se povećati za najviše 2,5 % vol.
               
            
                  —
               
               
                  Dopušteno je djelomično otkiseljavanje mošta i mladog vina u fermentaciji.
                  Nakon 15. ožujka dopušteno je djelomično otkiseljavanje vina do vrijednosti 1 g/l, izraženo kao vinska kiselina, tj. 13,3 miliekvivalenata po litri.
               
            
                  —
               
               
                  Ako neka od karakteristika nije definirana, primjenjive najniže i najviše vrijednosti jesu one utvrđene u Uredbi (EU) br. 1308/2013 i Uredbi (EZ) br. 606/2009 ili nacionalnim propisima ministarstava, ako se primjenjuju.
               
            
                  —
               
               
                  Miješanje je moguće, ali kao iznimka.
               
            5.   Prakse proizvodnje vina
      
      (a)   Osnovni enološki postupci
      
      Poseban enološki postupak
      Fermentacija pri kontroliranoj temperaturi s pomoću sustava grijanja i hlađenja u spremnicima od nehrđajućeg čelika i/ili hrastovim bačvama.
      (b)   Najveći urodi
      
      
         Acolon, Auxerrois B, Chardonnay B, Gewürztraminer B, Pinot bijeli B, Pinot sivi G, Riesling B i Siegerrebe Rs.
      
      75 hektolitara po hektaru
      
         Acolon, Auxerrois B, Chardonnay B, Gewürztraminer B, Pinot bijeli B, Pinot sivi B, Riesling B i Siegerrebe Rs.
      
      10 750 kilograma grožđa po hektaru
      
         Dornfelder N
      
      90 hektolitara po hektaru
      
         Dornfelder N
      
      12 850 kilograma grožđa po hektaru
      
         Pinot crni N
      
      60 hektolitara po hektaru
      
         Pinot crni N
      
      8 600 kilograma grožđa po hektaru
      6.   Ograničeno područje
      
      Područje određeno za proizvodnju vina s nazivom Maasvallei Limburg nalazi se u vinogradarskoj zoni A i proteže se do zemljopisne srednje terase na obje obale rijeke Maas u belgijskoj i nizozemskoj regiji Limburg, koje su povijesno i zemljopisno povezane.
      
                  —
               
               
                  Općine i gradovi na belgijskoj strani: Kinrooi, Maaseik, Dilsen-Stokkem, Maasmechelen i Lanaken.
               
            
                  —
               
               
                  Na nizozemskoj strani: Stein, Sittard-Geleen, Echt-Susteren, Maasgouw, Roermond, Maasgouw i Leudal.
               
            Površina određenog područja iznosi 155,09 km2.
      7.   Glavne sorte vinove loze
      
      
                   
               
               
                  Auxerrois B
               
            
                   
               
               
                  Acolon
               
            
                   
               
               
                  Gewürztraminer B
               
            
                   
               
               
                  Dornfelder N
               
            
                   
               
               
                  Chardonnay B
               
            
                   
               
               
                  Siegerrebe Rs
               
            
                   
               
               
                  Riesling B
               
            
                   
               
               
                  Pinot crni N
               
            
                   
               
               
                  Pinot sivi G
               
            
                   
               
               
                  Pinot bijeli B
               
            8.   Opis povezanosti
      
      
         Lokacija
      
      Područje Maasvallei Limburg smješteno je u naplavnoj dolini šljunkom bogate rijeke Maas (dio koji velikim dijelom čini fizičku granicu između Nizozemske i Belgije). Podtlo se sastoji od debelog sloja šljunka koji je ovdje dospio sedimentacijom iz gorja Jura i Ardena. Sloj šljunka debljine je između 5 i 15 m. Kasnije se na šljunak nataložio debeli sloj ilovače što je dolinu rijeke Maas (Maasvallei) učinilo atraktivnom za uzgoj. Povijesno i gospodarski regija se brzo razvijala kada je rijeka Maas još bila plovna. To je omogućilo pojavu trgovačkih središta kao što su Roermond, Stokkem i Maaseik.
      
         Relevantne sorte grožđa unutar određenog zemljopisnog područja
      
      Sorte grožđa koje dobro uspijevaju u umjerenoj klimi prisutne su i na području Maasvallei Limburg: Acolon, Auxerrois B, Chardonnay B, Dornfelder N, Gewürztraminer B, Pinot bijeli B, Pinot sivi G, Pinot crni N, Riesling B i Siegerrebe Rs. Regionalne karakteristike podtla ilovače i šljunka, detaljno objašnjene u odjeljku u nastavku u kojem se opisuje uzročno-posljedična povezanost, obilježavaju i okus sortnih vina.
      
         Uzročno-posljedična povezanost: povijest
      
      Grožđe se za vino uzgajalo u opatijama duž rijeke Maas u ranom srednjem vijeku. U povijesnim tekstovima spominje se skromna proizvodnja vina unutar opatijskih zidina. Isto tako, niz imena mjesta označuje vinograde (uključujući „Wingerd” [vinova loza]), što upućuje na povijest uzgoja vinove loze na tom području. Vino je bilo jedan od razloga zbog kojeg je samostan plemenitih benediktinskih redovnica u Thornu prvo dobio status alodija i na kraju kneževske opatije. Brojna imena mjesta, kao što su „wingerd”, „wingerdenplein” i slični, upućuju na bogatu povijest vinogradarstva. Vrijedi spomenuti i legendu iz 8. stoljeća o „vinskom čudu” u Aldeneiku.
      Te naznake prisutnosti vina mogu se naći diljem doline rijeke Maas.
      
         Uzročno-posljedična povezanost: geologija/tlo
      
      Šljunak iz rijeke Maas uglavnom se sastoji od vapnenca, kvarca i kremena. Mješavina raznih vrsta kamena bogata je mineralima što daje uravnotežena vina tipično mineralnog okusa i blagih kiselina.
      Tlo od pjeskovite ilovače iznad sloja šljunka daje veću težinu, dubinu i bogatstvo te široku paletu okusa. Donji sloj šljunka i kamena daje pjenušavost i prije svega moćna vina tipičnog mineralnog okusa. Korijenje vinove loze uvijek se proteže kroz sloj šljunka do razine podzemne vode gdje se može naći većina minerala koji vinu daju njegov tipičan okus.
      
         Uzročno-posljedična povezanost: klima
      
      Sporo zrenje u karakterističnoj mikroklimi područja Maasvallei Limburg pomaže razviti okus kakav je opisan u nastavku. Kiseline se u hladnijim jesenskim noćima postupno razgrađuju, što znači da grožđe može zriti sporo i arome tipične za regiju postaju jače. Kempska visoravan štiti dolinu rijeke Maas smještenu iza nje od previše padalina, osiguravajući zaklon, a time topliji i suši okoliš. Voda iz jezera koja se stvara vađenjem šljunka pomaže regulirati temperaturu i osigurava odličnu ventilaciju. Kao rezultat toga lišće se suši brže, što omogućuje grožđu postizanje skladne ravnoteže šećera, kiselina i aroma.
      
         Uzročno-posljedična povezanost: ljudski čimbenici
      
      Kao što je već navedeno, vino se u području Maasvallei Limburg uzgaja stoljećima. Od sredine prošlog stoljeća područje se promijenilo uslijed djelovanja ljudskih čimbenika, tj. vađenja šljunka i stvaranja umjetnih jezera Maasplassen. Time se vina ovog ZOI-a razlikuju od ZOZP-a i drugih oznaka. To je zbog toplinskog sloja koji stvaraju velika vodena površina rijeke Maas i umjetna jezera Maasplassen, što znači da postoji mala vjerojatnost proljetnog mraza i osigurane su više temperature u jesen koje su od presudne važnosti za kvalitetno i kontrolirano zrenje grožđa. Time se jamči postojanost okusa vina i omogućuje postizanje prepoznatljivih parametara vina kada je riječ o pH-vrijednosti, kiselosti i šećerima.
      Ta prirodna svojstva pojačana ljudskim djelovanjem jedinstvena su u Europi i time ključna za preciznu definiciju područja.
      9.   Osnovni dodatni uvjeti
      
      Ne postoje
      
         Poveznica na specifikaciju proizvoda
      
      https://www.rvo.nl/sites/default/files/Productdossier%20BOB%20Maasvallei.pdf
      http://lv.vlaanderen.be/nl/landbouwbeleid/kwaliteitssystemen/beschermde-oorsprongsbenamingen-bob-en-beschermde-geografische